Az elmúlt évszázad egyik legjelentősebb könnyűzenei előadóművésze, Ray Charles Robinson 1930-ban született Albanyben, Georgia államban.

Szegényes körülmények között nőtt fel, amit tovább nehezített, hogy hétéves korára zöldhályog miatt megvakult. Zenei tehetsége korán megmutatkozott, az első lemeze 19 éves korában jelent meg. Az 1950-es évekre már országosan ismert volt, sikereit azonban beárnyékolta kokainfüggősége és zűrzavaros magánélete. Talán nincs is olyan művészeti, zenei díj, elismerés, amelyet ne érdemelt volna ki.

Több slágere a mai napig hallható a rádióban, ezek közül talán a legismertebb a Hit the Road Jack. Zenéje, művészete számos későbbi előadóra hatást gyakorolt, nem véletlen, hogy 2004-ben a Rolling Stone Magazine a 10. helyet osztotta ki neki a „Minden idők 100 legnagyobb művésze” toplistáján.